הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 29, 2017-01-31 12:30

מכלוף מיקי זוהר: שלום וברכה.

מכלוף מיקי זוהר: אני מתכבד לפתוח את ישיבת הוועדה לצדק חלוקתי ושוויון חברתי.

מכלוף מיקי זוהר: הנושא היום, חלוקה צודקת של משאבי תחבורה ציבורית ביישובי צפון הר חברון.

מכלוף מיקי זוהר: קיבלנו פנייה מאזרח לגבי איזושהי טענה על חוסר צדק.

מכלוף מיקי זוהר: אנחנו פה כדי לברר את זה, איפה האזרח שטען?

מכלוף מיקי זוהר: נא להסביר את הנתונים לוועדה ומשם נתקדם.

<טוני וייסבוך: אדוני היושב ראש.

<טוני וייסבוך: ראשית, אני מודה לך על קיום הדיון.

<טוני וייסבוך: אני תושב תלם, טוני וייסבוך, תושב תלם.

<טוני וייסבוך: אני גם רכז הר חברון ב"תחבורה בדרך שלנו".

<קריאה: מטעם מי?

<טוני וייסבוך: "תחבורה בדרך שלנו".

<טוני וייסבוך: ארגון, ארגון נוסעי התחבורה הציבורית בישראל.

<טוני וייסבוך: יש לנו בעיה קשה עם התחבורה הציבורית בעיקר עם נסיעות מהיישוב תלם לכיוון ירושלים.

<טוני וייסבוך: היישובים תלם ואדורה נמצאים צפונית לחברון, אלה היישובים היחידים של המועצה האזורית הר חברון שנמצאים צפונית לחברון.

<טוני וייסבוך: כל היישובים האחרים נמצאים דרומית לחברון.

<טוני וייסבוך: לכן, זיקת התושבים מבחינת התחבורה ציבורית היא הן לירושלים והן מערבה לכיוון קריית גת, בית שמש ויישובים אחרים בסביבה.

<טוני וייסבוך: תושבי תלם שצריכים לנסוע לירושלים נתקלים בבעיה בעיקר כאשר חוזרים מירושלים, כי הם צריכים להחליף אוטובוס, לקחת נסיעת המשך בכניסה לקריית ארבע ובכניסה לקריית ארבע אנשים נאלצים להמתין עד שעתיים ו-20 דקות - - -

מכלוף מיקי זוהר: בעצם הטענה המרכזית שלך היא שאין קו ישיר של תחבורה ציבורית מירושלים ליישובים תלם ואדורה.

<טוני וייסבוך: כן.

מכלוף מיקי זוהר: זו הטענה המרכזית.

<טוני וייסבוך: זו הטענה המרכזית.

מכלוף מיקי זוהר: אגד לא יכולים לייצר את זה?

<טוני וייסבוך: אגד תעבורה?

מכלוף מיקי זוהר: לא, אני שואל את אגד.

<קריאה: זה אגד תעבורה, לא אגד.

מכלוף מיקי זוהר: כן, אגד תעבורה.

<קריאה: מי שקובע את המסלולים ואת התנאים זה משרד התחבורה.

<ישראל אפריאט: כן, אבל לא כדאי שנשמע את כל מה שיש לו להגיד - - -

מכלוף מיקי זוהר: פְּרט פְּרט, שנייה.

<ישראל אפריאט: בגדול, כמו שאתה מבין, כשעשינו את הרה-ארגון הזה רציתי שלכל תושב יהיה אוטובוס אבל זה לא יצא כי אתה מבין שמוגבלים בתקציב.

<ישראל אפריאט: בגדול, התכנית הזאת הייתה לפני שנה ומשהו, היא לא התחילה היום.

<ישראל אפריאט: היא המתינה שנה ומשהו עד שהצלחנו לסגור את ההסכם מול המפעיל.

<ישראל אפריאט: לפני שנה כבר הוצגו כל הקווים האלה לכל המזכירים ביישובים, כולל למזכירי תלם ואדורה.

<ישראל אפריאט: הרעיון היה שהם יתנו לנו הערות, נתנו לנו הערות, תיקנו את כל ההערות.

מכלוף מיקי זוהר: אתם מפעילים, רגע, הרקע - - -

<ישראל אפריאט: ברור לך?

מכלוף מיקי זוהר: הרקע ברור לי ואני רוצה להיות פרקטי.

מכלוף מיקי זוהר: אתם מייצרים קווים מירושלים לקריית ארבע - - -

<ישראל אפריאט: כמה היו להם לפני?

מכלוף מיקי זוהר: מירושלים לחברון ומירושלים דרך כרמי צור לקריית ארבע.

<ישראל אפריאט: תבדוק רק מה היה לפני אגד תעבורה.

מכלוף מיקי זוהר: השאלה היא אם יש דרך לייצר בקו המסלול שלכם, לדוגמה, אוטובוס שייסע מירושלים לקריית גת, שיעבור בתלם ובאדורה.

מכלוף מיקי זוהר: זאת אומרת, שהוא ייסע במסלול שהוא שונה מן המסלול הרגיל, שהיום קווי האוטובוס שלכם נוסעים בו.

מכלוף מיקי זוהר: נניח שהם נוסעים היום דרך כביש 6, או לא יודע דרך איזה כבישים, לייצר עוד קו שיעבור.

מכלוף מיקי זוהר: ואז ככה, זה יכול להיות יותר קצר, אנשים יגידו, תשמע, אנחנו צריכים לנסוע לקריית גת גם ככה, יש לנו שעה של אוטובוס לקריית גת לא דרך המסלול הרגיל אלא מסלול קצת פחות בטוח אפילו, שיש בו סכנה, יכול להיות שהאוטובוס גם יהיה ממוגן, אני לא יודע איך נגדיר אותו, אבל, ברגע שהוא נוסע לקריית גת הוא כן יכול לעבור בהרבה מסלולים בדרך, לא רק בתלם ובאדורה.

מכלוף מיקי זוהר: הוא יכול לעבור אפילו בנחושה, אם אני לא טועה או בעוד כמה יישובים שיש בדרך.

מכלוף מיקי זוהר: הוא יכול לעשות מסלול אחד ישיר ואז אפשר אפילו להוציא, לא יודע, נהייתי עכשיו כבר - - -

<ישראל אפריאט: מיקי, אני יכול רגע?

מכלוף מיקי זוהר: השאלה היא אם זה יכול לפתור לכם את הבעיה ואגב, אתה יכול לתת מענה על הדרך לעוד הרבה מאוד יישובים, שאני בטוח שמצב התחבורה שם לא יהיה כזה מדהים.

<ישראל אפריאט: מיקי, אתה מתעסק עם צדק חברתי, בוא נצא מנקודת הנחה שיש תחומים שבהם לעולם לא יהיה צדק חברתי, כמו התרופות, כמו שעשינו עכשיו את כביש מס' 1, אז מה עם כאלה שאין להם רישיון נהיגה?

<ישראל אפריאט: הם גם כן יכולים להגיד, אין לי רישיון, למה להם עשו ולי לא?

<ישראל אפריאט: מה שאני מנסה להגיד שתחבורה ציבורית היא באותה רמה.

<ישראל אפריאט: מה שאני כקמ"ט תחבורה הנחיתי, בכדי לעשות קו לכמה שיותר תושבים, שזה יעבוד, שהם יהיו מרוצים.

<ישראל אפריאט: היות ואני לא מכיר את התושבים, אני עובד בשיטה של - - -אני לא יודע איך בארץ, אבל ביו"ש יש באי כוח תושבים.

<ישראל אפריאט: בלי ההתייחסות שלהם אני לא מאשר כלום.

<ישראל אפריאט: אני טוען שאין לי מונופול על השכל.

<ישראל אפריאט: , פה זה מתחיל ונגמר.

מכלוף מיקי זוהר: אבל יש לנו בעיה עם התושבים.

<ישראל אפריאט: אני אסביר לגבי - - -

מכלוף מיקי זוהר: גם מזכירי היישוב - - -

<ישראל אפריאט: אני בעד לתת כמה שיותר.

<ישראל אפריאט: אנחנו גם הכפלנו, מ-300 ל-600 נסיעות, אז אתה מבין שלפני זה הם חיכו הרבה יותר שעות.

<ישראל אפריאט: יש לנו בעיה והוא צודק - - -

<טוני וייסבוך: זה לא נכון - - -

<ישראל אפריאט: אני אחרי זה, אני לא מדבר עליך אישית.

<ישראל אפריאט: אנחנו עמדנו מול מועצת הר חברון ומול המזכירים שלך, אני לא זוכר שמזכיר תלם או אדורה אמרו שיש להם איזה בעיה ומה שהם אמרו אנחנו תיקנו.

<ישראל אפריאט: אני לא עברתי בית בית, אני גם לא יודע לעשות את זה.

<ישראל אפריאט: הרעיון, מיקי, הוא שיש לנו בעיה ואולי אתה יכול לעזור לנו, אני אשמח מאוד, אני אשמח מאוד.

<ישראל אפריאט: כמו שאתה יודע, עם ועדת חוץ ובטחון, עם מוטי יוגב, אנחנו מובילים את הנושא של ממוגני ירי.

<ישראל אפריאט: תלם ואדורה צריכים ממוגני ירי.

<ישראל אפריאט: פה אנחנו קצרים באוטובוסים.

<ישראל אפריאט: משרד התחבורה אמר, אין בעיה, אנחנו נשלם את התשומות לנסיעה, נשלם את הסבסוד בנסיעה, נקנה אפילו את השלדה, רק תביאו חליפות מיגון.

<ישראל אפריאט: אנחנו רוצים לעשות.

<ישראל אפריאט: עקרונית צריך להוסיף להם, אני גם איתו, אין פה ויכוח בינינו בכלל, אנחנו רק אומרים, תשמע, אני לא קובע איפה צריך לנסוע ממוגן ירי, את זה קובע אלוף פיקוד ומשרד הביטחון.

<ישראל אפריאט: יש תקציב למיגון ירי, יש תקציב, קיבלנו 90 מיליון, הכנסנו 30.

<ישראל אפריאט: זה מה שהכנסנו ומתוכם בתעדוף הכנסנו איפה שיותר.

<ישראל אפריאט: הרעיון הוא שברגע שיהיו לנו חליפות מיגון לא יהיה ויכוח בכלל.

<ישראל אפריאט: בארץ אין את הבעיה הזו, אוטובוסים רגילים, אתה יכול לרכוש ולמכור, אני לא תלוי באף אחד.

מכלוף מיקי זוהר: מי מעכב אותך מלקנות?

<ישראל אפריאט: מי מעכב אותי, סליחה?

מכלוף מיקי זוהר: מי מעכב אותך מלייצר את חליפות מיגון?

<ישראל אפריאט: אנחנו אמורים לקבל שני תקציבים ל-17'-18'.

<ישראל אפריאט: זה מה שהבנו.

<ישראל אפריאט: מחכים לאישור ועדת הכספים - - -

מכלוף מיקי זוהר: בוא נעשה את זה פשוט - - -

<ישראל אפריאט: ואנחנו נזמין אוטובוסים ובעזרת השם נפתור גם את הבעיה הזו.

<מלכה חנה טוויטו: אם אפשר שהאוטובוס שעובר בכרמי צור, שיעבור גם בתלם.

<ישראל אפריאט: כן, רק את שוכחת דבר אחד, ב-21 לחודש בוצע שינוי מהיר, אנחנו עשינו את זה קודם כל עם המועצה, קודם כל לבצע את השינויים המהירים, איפה שבאמת זה צרם וקבוצת אנשים נפגעה.

<ישראל אפריאט: אני לא הלכתי פרטנית, עשינו את השינוי.

<ישראל אפריאט: עכשיו אמרנו, רק שנייה אחת, בואו נירגע טיפה, ניתן לדבר הזה לעבוד, כי אנחנו גם שינינו מסלולים, עשינו גם שדרוג כשהשדרוג כלל, וזה מה שנעשה במסגרת הרה ארגון, הלכנו לכיוון של לשנות קווים כך שאני אכניס לא ממוגנים לאיפה שאני יכול ואני אתגבר שם המון ובממוגנים, שאני מוגבל ואני לא יכול, שם ניסינו להוסיף כמה שיכולנו אבל אין לנו פה אוטובוסים.

<ישראל אפריאט: תראה, אני גם אגיד לך יותר מזה.

<ישראל אפריאט: בא אליי תושב ואומר לי, "ישראל, תאשר לי עוד ארבע נסיעות", אמרתי לו, "הנה, אני מאשר לך, תרשום בסיכום, אבל קח בחשבון שאני גם רושם שהאוטובוסים לא יגיעו כי אין אוטובוסים".

<ישראל אפריאט: זו לא חוכמה להנחות, צריך לייצר את האוטובוס.

<ישראל אפריאט: אם כבודו יפנה לוועדת הכספים ויסייע לנו בלהשיג חליפות מיגון, בא לציון גואל, ותאמין לי, טוני יהיה מאושר.

<ישראל אפריאט: במקביל, זה לא שאני מחכה, מה שאפשר לקדם כן מקדמים.

<ישראל אפריאט: מי שעכשיו מגיע למועצת הר חברון, רואה ליד מסוף אוטובוסים שניבנה בימים אלה.

<ישראל אפריאט: זה אומר תשתיות - - -

מכלוף מיקי זוהר: לפרוטוקול ייאמר - - -

<ישראל אפריאט: מה שאפשר לקדם מקדמים.

<ישראל אפריאט: מה שאי אפשר אין.

<ישראל אפריאט: אם אתה תעזור לי בחליפות מיגון אני אפתור לו את הבעיה.

מכלוף מיקי זוהר: שנייה, תיכף אנחנו גם נגיע למסקנה.

מכלוף מיקי זוהר: לפרוטוקול ייאמר שהמועצה האזורית הר חברון עושה כל שביכולתה וכל העולה בידה כדי לקדם את הפתרון.

מכלוף מיקי זוהר: רק ראוי לציין שהנושא הזה, כמו שעכשיו הובהר במסגרת הוועדה, תלוי בכסף שיהיה לצורך אוטובוסים - - -

<ישראל אפריאט: לא, חליפות מיגון, אין לי בעיה עם אוטובוסים.

מכלוף מיקי זוהר: הבנתי מה שאתה אומר.

מכלוף מיקי זוהר: כסף שיהיה מספיק לייצר חליפות מיגון לאוטובוסים שיתנו את המענה.

מכלוף מיקי זוהר: מאחר והמקום שם הוא מקום שמצריך מה שנקרא אוטובוסים ממוגנים ולא אוטובוסים רגילים, הפתרון הזמני יכול להיות, לעניות דעתי, שאוטובוס שעובר דרך כרמי צור, ייכנס עוד תחנה בתלם ואדורה - - -

<ישראל אפריאט: אז יבואו תושבים ויגידו, "|תשמע, עכשיו הוספת לנו עוד" - - - דרך אגב, זה העניין בתחבורה ציבורית, אתה לא יכול לעשות את זה בטווח - - - אם אני נוסע באוטו פרטי, כי הרעיון הוא להוריד אנשים מרכבים ולהעלות אותם לאוטובוסים.

<ישראל אפריאט: אם אני עכשיו תוואי שהוא נוסע ומגיע אחרי שעה.

<ישראל אפריאט: בגלל כל הדברים האלה וב - - - מגיע פחות שעה הוא לא יעלה לאוטובוס בכלל.

מכלוף מיקי זוהר: אם הוא עושה 28 פעמים ביום מירושלים לקריית ארבע דרך כרמי צור, האם אי אפשר, מתוך ה-28 פעמים ארבע פעמים, חמש פעמים שהוא יעבור גם שם?

<ישראל אפריאט: בשמחה רבה, שהמועצה תדע להתמודד לא רק עם טוני אלא עם כל מי שיקפוץ עליה.

<ישראל אפריאט: זה מה שאני מנסה להגיד.

<ישראל אפריאט: המועצה ניהלה - - -

מכלוף מיקי זוהר: למה שיקפוץ עליה?

מכלוף מיקי זוהר: ארבעה מסלולים ביום יהיו דרך תלם ואדורה, מה הבעיה?

<ישראל אפריאט: הוא יצטרך לחטוף פי אלף ממה שהוא חוטף היום.

מכלוף מיקי זוהר: אז תוסיף מ-28 ל-30.

<ישראל אפריאט: תוסיף לי חליפות מיגון, אני אוסיף לך גם ל-40.

מכלוף מיקי זוהר: תוסיף מ-28 ל-30, זה עוד שני מסלולים.

<ישראל אפריאט: תוסיף לי חליפות מיגון, אני אתן גם 40.

מכלוף מיקי זוהר: אלה עוד שני מסלולים.

מכלוף מיקי זוהר: שני מסלולים אתה תספוג, שני מסלולים המועצה תספוג - - -

<ישראל אפריאט: אני מבטיח לך, גם ארבעה, אני אנחה, אני אאשר את זה, רק לא יגיע אוטובוס.

<ישראל אפריאט: זה העניין.

<ישראל אפריאט: אני לא יודע.

<ישראל אפריאט: תראה, זו בדיחה לתת הנחיה שאי אפשר לעמוד בה.

<ישראל אפריאט: אין אוטובוסים.

<ישראל אפריאט: אני לא נתתי את ההנחיה הביטחונית, תוריד את תלם ואדורה מול הפיקוד שלא יצטרכו ממוגנים, פתרנו את הבעיה.

<טוני וייסבוך: אדוני, אני יכול להוסיף משהו?

מכלוף מיקי זוהר: כן.

<טוני וייסבוך: בקו קריית ארבע ירושלים, אני מכיר מצומת גוש עציון עד לקריית ארבע, שזה האזור הרלבנטי.

<טוני וייסבוך: היישובים כרמי צור, תלם ואדורה הם יישובים בעלי מאפיינים דומים, כל היישובים האלה נמצאים מערבית לציר.

<טוני וייסבוך: מתוך 113 אוטובוסים שנוסעים כל יום, 28 נכנסים גם לכרמי צור.

<טוני וייסבוך: זאת אומרת, 25%, מה אנחנו מבקשים?

<טוני וייסבוך: אנחנו מבקשים 5% מהאוטובוסים ודרך אגב, זה לא חייב להיות 382 כדי לעכב את הנוסעים פעמיים אלא יכולים להפוך ארבעה או חמישה אוטובוסים 380 ל-383 או 382א', זה לא משנה המספר - - -

<ישראל אפריאט: ואז אני מביא את הר חברון וקריית ארבע לוועדה.

<טוני וייסבוך: רגע.

<ישראל אפריאט: בסדר.

<טוני וייסבוך: רגע.

<טוני וייסבוך: ישראל, ישראל, זה שאתה לא נותן לי לדבר זה לא אומר שאין בעיה.

<טוני וייסבוך: יש בעיה.

מכלוף מיקי זוהר: כמה זמן זה לוקח, התוספת?

<טוני וייסבוך: זה לוקח 20 דקות, אדוני היושב ראש, להיכנס לתלם ואדורה.

מכלוף מיקי זוהר: אם אנחנו מוסיפים מכרמי צור לתלם ולאדורה זה מאריך את הנסיעה בעוד 20 דקות?

<טוני וייסבוך: כן, בעוד 20 דקות.

<טוני וייסבוך: לעומת זאת - - -

<ישראל אפריאט: סוגר את הקווים.

<טוני וייסבוך: אבל, גם כניסה לכרמי צור, כל כניסה לכרמי צור - - -

מכלוף מיקי זוהר: כל כמה זמן יש אוטובוס?

<ישראל אפריאט: הוא אומר כרמי צור, חבל שציבי מגוש עציון לא נמצא פה.

מכלוף מיקי זוהר: כל כמה זמן יש אוטובוס?

<מלכה חנה טוויטו: זה תלוי בשעות.

מכלוף מיקי זוהר: בערך?

<ישראל אפריאט: חבל שלא נמצא פה שולי מקרית ארבע.

מכלוף מיקי זוהר: אם יש 28 קווים ביום אז זה בערך כל חצי שעה?

<טוני וייסבוך: בערך, זה משתנה.

מכלוף מיקי זוהר: כל 20 דקות יש אוטובוס?

<ישראל אפריאט: בהר חברון, הבעיה שהאוטובוסים מלאים.

<מלכה חנה טוויטו: לאיזה קווים אתה מתכוון?

מכלוף מיקי זוהר: הקווים שעוברים דרך כרמי צור.

מכלוף מיקי זוהר: יש 28 פעמים, זה אומר כל חצי שעה בערך אוטובוס?

<ישראל אפריאט: אבל אוטובוסים מלאים.

מכלוף מיקי זוהר: בסדר, זה שהם מלאים אני מבין - - -

<ישראל אפריאט: אתה ראית כתבה בערוץ 2, שחיילים לא מצליחים לעלות.

<ישראל אפריאט: מה אני עושה, מוריד אותם?

מכלוף מיקי זוהר: כל חצי שעה אוטובוס?

<ישראל אפריאט: מלאים.

מכלוף מיקי זוהר: אוקיי, ואתה לא יכול לייצר שם עוד אוטובוסים?

<ישראל אפריאט: כבודו, תראה, אני קמ"ט תחבורה, אני המפקח על התעבורה ביהודה ושומרון, אני מקבל את הסמכות שלי מהאלוף, אני לא כפוף למשרד התחבורה לצורך העניין.

<ישראל אפריאט: זה גם מאפשר לי לעבוד בצורה שהיא קצת שונה.

<ישראל אפריאט: מה זה אומר?

<ישראל אפריאט: אני עובד בשיטה של שיתוף פעולה עם הרשויות המקומיות.

<ישראל אפריאט: אין שכל, אין פה מביאים חברה, עושים ו - - - פה הכול רגיש.

<ישראל אפריאט: אתה רואה מתחים שאין אותם כי אלה קווים שהם משותפים למספר רשויות.

<ישראל אפריאט: ברגע שאתה נוגע באחד אתה לא יוצא מהשני ואם אנחנו היום רואים רק את תלם ואדורה מכל הרה-ארגון שעשינו, אז תשמע, אני מאושר כקמ"ט תחבורה.

<ישראל אפריאט: אני מאושר, כי אם היית רואה מה היה בבנימין, כשהתחלנו בבנימין ואילו מתחים היו שם, אולי נציג הרשות יספר לך מה הוא מרגיש ואיך הוא מרגיש.

<ישראל אפריאט: אני לא אומר שטוני לא צודק.

<ישראל אפריאט: זה לא סותר.

<ישראל אפריאט: אני גם דיברתי עם טוני והיו לנו שיחות ואמרתי לטוני, "תראה, אני רוצה אתמול.

<ישראל אפריאט: אני רוצה את הכול".

<ישראל אפריאט: אני בחיים לא הורדתי נסיעה, אני רק הוספתי נסיעות.

<ישראל אפריאט: המלחמות שאתה עכשיו עושה זה שולי שבשולי ביחס לקרבות שנעשו בכדי להשיג חליפות מיגון.

<ישראל אפריאט: תבינו, את סגן ראש המל"ל עירבנו, את כל העולם עירבנו, כל העולם נכנס ומנסים לקדם.

<ישראל אפריאט: שני שרים מעורבים.

<ישראל אפריאט: איפה ששיחקנו הגענו לסכום אפס שאוטובוס לא מגיע - - -

מכלוף מיקי זוהר: 17'-18' - - -

<ישראל אפריאט: הפתרון זה סיוע מול ועדת הכספים ואנחנו יכולים לעזור לו.

מכלוף מיקי זוהר: ב-17'-18' - - -

<ישראל אפריאט: יהיה לו.

מכלוף מיקי זוהר: יהיו לכם חליפות מיגון?

<ישראל אפריאט: ברור.

<ישראל אפריאט: גם אמרתי לו את זה.

מכלוף מיקי זוהר: אפשר לקבל החלטה שהתקציב הראשוני לחליפות המיגון יהיה לאוטובוסים שיפתרו את הבעיה של תלם ואדורה?

<ישראל אפריאט: אני אענה לך.

<ישראל אפריאט: יש פה גם בינתיים משהו שאנחנו כבר רואים אותו, אבל אני לא מעדיף להעלות ולהגיד - - - כמה נושאים היו לנו בתלם ואדורה בשבועיים האחרונים, יש לנו גם - - -

<מורן יונה: יש נתונים שאגד פעלה באזור - - -

<ישראל אפריאט: לא, לפני והיום.

<מורן יונה: כשאגד פעלה באזור, שזה היה עד לפני חודש או משהו כזה, הממוצע עמד על פחות מנוסע אחד.

<ישראל אפריאט: זה אומר, אני שלחתי אויר והוצאתי רוח.

<ישראל אפריאט: והמדינה שילמה על זה.

<מורן יונה: צריך לחשוב גם על זה, גם על הביקוש.

<איתי חיים: זה אומר שמשהו לא היה יעיל בתכנון.

<טוני וייסבוך: מורן, אבל הבעיה זה שאת רוצה להוסיף נוסעים ואת מוסיפה נוסעים שהיום לא משתמשים בתחבורה ציבורית - - -

מכלוף מיקי זוהר: כמה אזרחים יש בתלם וכמה באדורה?

<ישראל אפריאט: אני יכול להגיד לך - - -

<טוני וייסבוך: בתלם ובאדורה, אדוני היושב ראש, יש היום משהו כמו 170 משפחות.

מכלוף מיקי זוהר: בשניהם?

<טוני וייסבוך: בשניהם.

<טוני וייסבוך: אם אני משווה לכרמי צור אנחנו לא רחוקים מכרמי צור - - -

מכלוף מיקי זוהר: אני חושב שהדרך היחידה להצדיק קו כזה זה רק קו שיוצא מירושלים לקריית גת ושעובר בתלם ואדורה ובעוד יישובים באזור.

<ישראל אפריאט: תראה, כבודו, זה לא עובד ככה.

<ישראל אפריאט: גם כשאנחנו עושים תכנון, אנשים חושבים שאתה עושה תכנון - - -

מכלוף מיקי זוהר: כי אז אנשים שירצו לנסוע לקריית גת מירושלים יוכלו להצטרף לקו הזה ועוד אנשים שצריכים עוד יישובים בדרך, שיש הרבה יישובים בדרך - - -

<מורן יונה: אבל לקריית גת אתה יכול להוציא אוטובוס שאינו ממוגן ירי.

מכלוף מיקי זוהר: אבל הסברתי, מה שאני מסביר - - -

<מורן יונה: אתה יכול לעשות אותו ישיר.

מכלוף מיקי זוהר: אני יודע, בטח שאת יכולה ויש היום גם מספיק אוטובוסים כאלה, אבל אמרתי, בשביל לייצר פתרון לתלם ואדורה, אם אתם מייצרים קו מירושלים לקריית גת שיש בו את כל התחנות, כולל כל היישובים שבדרך, ויש הרבה מאוד יישובים בדרך, לא אחד ולא שניים ולא עשרה, אתה יכול לייצר קו שהוא גם אטרקטיבי מבחינה כלכלית לחברת אגד וגם נותן פתרון אנושי לשני היישובים הללו.

<ישראל אפריאט: אני אענה לך.

<ישראל אפריאט: לחשוב על תחבורה ציבורית בגישה של "תוציא קו" זה לא עובד כך, כי אני לוקח אותם לקו והם מחכים בתחנה סופית ואף אחד לא יגיע?

<ישראל אפריאט: אתה אמור לייצר גם קווי המשך.

<ישראל אפריאט: כשאנחנו אומרים בתחבורה ציבורית שם - - -

<טוני וייסבוך: זאת הבעיה שלנו, ישראל.

<טוני וייסבוך: הבעיה שלנו, לא - - -

<ישראל אפריאט: טוני, אני לא אפריע - - -

מכלוף מיקי זוהר: תן לו לסיים.

<ישראל אפריאט: זה לא פשוט כמו שחושבים, ממש לוקחים חברת תכנון.

<ישראל אפריאט: חברת תכנון יושבת והיא צריכה לבדוק מה המפעילים הבאים עושים ואיך אני משם מעביר אותו להמשך.

<ישראל אפריאט: הרעיון, גם עכשיו, להגיד, אני אוריד אותו לפני, כל הורדה אתה מנסה להבין, אישה עם שבעה סלים ועוד כמה ילדים שיהיו בריאים צריכים לרדת ולעלות, זה קנס.

<ישראל אפריאט: זה לא בדיוק חכם.

<ישראל אפריאט: לעשות קו ישיר – אין בעיה, אני גם אמרתי, אנחנו נמתין, זה הסיכום עם המועצה.

<ישראל אפריאט: קודם כל בוא נתחיל, ניתן לדבר הזה קצת לעבוד, שאנשים יכירו את הקווים.

<ישראל אפריאט: יש לנו מכשירי כרטוס שבכל יום אני יודע כמה עלו בכל הקווים.

<ישראל אפריאט: סבירות שאנחנו נמצא קווי אפס, כמו שהיו להם.

<ישראל אפריאט: דרך אגב, הוא רק עכשיו בא, אבל בתקופה שאגד הייתה, עשינו כמה ניסויים ונשאר לי גם כן אפס.

<ישראל אפריאט: זו הבעיה בהר חברון, אין לי נוסעים ואני אמרתי לתושבים, תראו, חבר'ה, אנחנו הכפלנו, מ-300 נסיעות ל-600 נסיעות, פחות טוב זה בטוח לא יכול להיות.

<ישראל אפריאט: אני רק אומר לכם דבר אחד, אם לא יהיו נסיעות האוצר לא ימשיך לתת לנו את זה ולכן זה חל גם על התושבים.

<ישראל אפריאט: לתקן בוודאות אני אתקן.

<ישראל אפריאט: כשאני אזהה עכשיו קווים של אפס נוסעים, אני גם לא אחכה לאף אחד, אני פשוט אתריע, יש לכם חודש, חודשיים, במידה ולא, כרגולטור אני נשבעתי אמונים למדינת ישראל, אז עם כל הכבוד, הדבר הזה יופסק, יעבור לקו אחר.

<ישראל אפריאט: הרעיון זה להוסיף כמה שיותר נוסעים.

<ישראל אפריאט: אני גם אמרתי לטוני, טוני, תמתין, בוא ניתן לנו רק לייצב את המצב הקיים.

<ישראל אפריאט: רק ב-21 היה תיקון.

<ישראל אפריאט: אנחנו היום שבוע אחרי, אתה לא יכול להגיד שהתושבים כבר התרגלו.

<ישראל אפריאט: נותנים לזה שבועיים שלושה ארבעה, גם אנחנו נקבל נתונים של אפס.

<ישראל אפריאט: היה את זה גם בבנימין שאיתרנו קווים של אפס נוסעים, אפילו לא הרגישו שהסטנו את הקו.

<ישראל אפריאט: אני משרת את התושבים.

<ישראל אפריאט: אני נועדתי לתושבים ואני עובד אצל התושבים, זו תפיסת העולם שלי, אין פה אגו בכלל.

<ישראל אפריאט: יבואו נתונים, אם אפשר במיידי, בשמחה.

<ישראל אפריאט: אנחנו בזמן הזה של השבועיים הראשונים מהר מאוד, כמו אש, עבדנו, 24 שעות לתקן, שלא ירגישו את השינוי.

<ישראל אפריאט: היו טעויות של רבע שעה לפה כי יש בעיה בזמני ההגדרה של הקווים, עשינו את זה, אנחנו בשלב של מתחילים לצאת הדבר הזה עובד מצוין.

<ישראל אפריאט: עכשיו לתת לדבר הזה להירגע טיפה.

<ישראל אפריאט: נקבל גם נתונים, נסיט.

<ישראל אפריאט: יכול להיות שזה יהיה עוד לפני שנקבל חליפות מיגון, פתרנו את הבעיה.

מכלוף מיקי זוהר: טוב, אני אגיד לך מה.

<ישראל אפריאט: אני רוצה לא פחות ממך.

מכלוף מיקי זוהר: תראו, אני מתרשם שיש רצון טוב מצד הגורם המקצועי וגם מצד המועצה לפתור את הבעיה ומצד שני אני מתרשם גם שמסיבה אובייקטיבית כזו או אחרת ושיקולים כלכליים גרידא, אין כדאיות כלכלית וגם אין יכולת כלכלית, אל"ף, מבחינת האוטובוסים שמספיקים לייצר את הפתרון, זו פעם ראשונה, ובי"ת, מבחינת כדאיות כלכלית להוביל לשם אוטובוס שגם יהיו מספיק אנשים שייקחו את השירות.

מכלוף מיקי זוהר: כמובן שברגע שהשירות יהיה קיים אז יותר אנשים יצטרפו עם הזמן, כי הם צריכים, כמו שאתה אמרת, להכיר את השירות.

מכלוף מיקי זוהר: אני הייתי רוצה לייצר מסקנה לדיון של היום, שקובעת שסדר העדיפויות שלכם לגבי פתרון ליישובים תלם ואדורה יהיה בראש סדר העדיפויות ולעשות את המאמצים כדי לפתור את הסוגיה.

מכלוף מיקי זוהר: זה פעם ראשונה.

מכלוף מיקי זוהר: פעם שנייה, אני כמרכז הקואליציה בוועדת כספים, אעשה עבודה - - -

<ישראל אפריאט: אני אשמח מאוד כי השר שלי מאוד רוצה לעזור להם, המנכ"ל - - - מנסים לעשות את המקסימום סיוע - - -

מכלוף מיקי זוהר: אני אעשה עבודה מאוד מאוד סיזיפית בתוך הוועדה כדי שהתקציב הזה כבר יאושר ויגיע אליך כדי שתוכל לייצר אוטובוסים עם חליפות מיגון, שיוכלו לאפשר את הפתרון.

מכלוף מיקי זוהר: במקביל, בחינה של פתרון תוך כדי המצב הקיים על מנת להביא פתרון.

מכלוף מיקי זוהר: הוועדה גם תעשה דיון המשך, לבדוק אם הדברים באמת התקדמו, השתפרו או חלילה אנחנו נחזור לפה ונהיה באותו מצב.

מכלוף מיקי זוהר: ניתן לזה, בוא נגיד, חודשיים?

<ישראל אפריאט: שלושה.

<ישראל אפריאט: עד שאנחנו מבינים תכלס מה קורה זה לוקח שלושה חודשים.

<ישראל אפריאט: זו תחבורה ציבורית.

<ישראל אפריאט: אבל הייתי מציע גם התייחסות של המועצה, כן, הייתי מבקש גם התייחסות של הר חברון, כי בתכלס הם, עם כל הכבוד ל - - -

<טוני וייסבוך: אני מבקש שתיתן לתושבת תלם, שהיא נפגעת.

<מלכה חנה טוויטו: אני עברתי לפני חצי שנה לתלם.

<מלכה חנה טוויטו: באוקטובר התחלתי למודים.

<מלכה חנה טוויטו: אני מגיעה לחפש קו לירושלים, אני לומדת בירושלים, מחפשת, חשבתי שאני לא רואה טוב, שאני לא מחפשת במקום הנכון.

<מלכה חנה טוויטו: אין קו כזה.

<מלכה חנה טוויטו: את צריכה להגיע לקרית ארבע, מקרית ארבע את צריכה להגיע לשם ואותו הדבר בקו ההפוך, שזה בשעת לילה מאוחרת.

<מלכה חנה טוויטו: אני לא יכולה להסתמך על טרמפים, אני לא יכולה להסתמך על אוטובוסים ולחכות שעתיים - - -

<ישראל אפריאט: את יודעת מה היה לפני?

מכלוף מיקי זוהר: שנייה רגע, אדוני, שנייה, שנייה.

<מלכה חנה טוויטו: אני לא יודעת מה היה לפני.

<ישראל אפריאט: היה יוצא אוטובוס בבוקר - - -

מכלוף מיקי זוהר: שנייה.

מכלוף מיקי זוהר: גבירתי, אני רוצה לשאול אותך שאלה אמיתית וכנה.

מכלוף מיקי זוהר: עכשיו את תיקחי את הכובע של הגורמים המקצועיים, מה את היית עושה?

<מלכה חנה טוויטו: הייתי רואה איך אפשר לחלק כדי גם להגיע אלינו, שהסטודנטים נפגעים, נוער נפגע, נוער לא יכול - - - ירושלים זה עיר מרכזית, יש בה את כל הצירים להגיע לכל רחבי הארץ.

<מלכה חנה טוויטו: למה נוער, עכשיו ילד בן 16-17, צריך להיות תלותי בהורים שלו, שיבואו, יסיעו אותו - - -

מכלוף מיקי זוהר: אני אגיד לך משהו, גברתי, אף אחד פה לא חולק על העמדה הזו ועל הדעה שישנה בעיה.

<מלכה חנה טוויטו: סבבה, אז - - -

מכלוף מיקי זוהר: כולם מסכימים ותמימי דעים פה סביב השולחן שישנה בעיה שצריך לפתור אותה.

מכלוף מיקי זוהר: הדבר היחיד שהוא כרגע בסימן שאלה זה איך פותרים.

מכלוף מיקי זוהר: ואני אומר לכם בכנות רבה, אני מכיר את סוגיית האוטובוסים הממוגנים, מכיר את סוגיית העלויות שלהם ומכיר את המחסור בהם.

מכלוף מיקי זוהר: אני גם בעצמי חבר בוועדה של מוטי יוגב, דנתי בזה, נלחמתי על זה וביקשתי לייצר עוד תקציב, ואנחנו גם עובדים על זה, כדי שיהיו יותר אוטובוסים.

מכלוף מיקי זוהר: כשאין מספיק אוטובוסים יש בעיה.

מכלוף מיקי זוהר: זאת אומרת, יש מאה פיות להאכיל ויש לך אוכל רק ל-80 אז 20 נשארים רעבים.

מכלוף מיקי זוהר: אתה מנסה לתחזק אותם שחלילה לא ימותו מרעב - - -

<מלכה חנה טוויטו: נכון, אז איך אתה מתחזק אותנו?

מכלוף מיקי זוהר: בגלל זה אני אומר שאני כן מצפה שיהיה פתרון זמני שלא ייתן 100% מהמענה ושלא ייתן אפילו 70% מהמענה, שייתן לפחות 50% מהמענה הנדרש, כדי שקודם יהיה איזשהו משהו לתמרן איתו בחודשים הבאים.

<ישראל אפריאט: אני רק רוצה לבקש.

<ישראל אפריאט: תראה, כמו שאתה מבין, הלך פה מערך עבודה מאוד קשה.

<ישראל אפריאט: להגיע למצב שמגיעים לי רק שניים לוועדה, אז אתה מבין את ההצלחה.

<ישראל אפריאט: בתל אביב עשו רה ארגון, 50% החזירו אחורה, קבלי פרופורציות.

<ישראל אפריאט: פה, אנחנו, ברוך השם, אני בהלם, אני בהלם כקמ"ט תחבורה, כי אני כבר עשיתי חמישה רה ארגונים, התחלנו בשומרון ועכשיו הגענו להר חברון, סיימנו את כל הצד הזה ואני אומר לךָ, אני בהלם, מבחינתי עברתי את הרה ארגון הכי קל.

<ישראל אפריאט: שם זה היה הרבה יותר קשה.

<ישראל אפריאט: אני הייתי רק רוצה, רק בקשה אחת.

<ישראל אפריאט: אמנם אתה ראש הוועדה לצדק חברתי, אבל גם אני אשתדל להיות צנוע, למרות שזו הסמכות שלי ואני יכול להגיד, זה מה שהחלטתי כי זה גורם מקצועי ואני אוכיח שאני צודק, אבל לא הולכים לפי צודק אלא לפי חכם.

<ישראל אפריאט: אני משתדל לא להיות צודק, אני מנסה לחשוב.

<ישראל אפריאט: מי שמבחינתי, ואני לא רוצה לשנות את זה, הוא בא כוח התושבים שאמור לקבל מהם את המידע הוא גם מכיר אותם, הוא גם מכיר אותם אישית, אני קמ"ט תחבורה וזה כל איו"ש, זה אלון.

<ישראל אפריאט: אני ביקשתי שיפנו דרך אלון, הוא יודע את מכלול הבקשות, הוא יודע את מכלול הלחצים, הוא יודע כמה תושבים צריכים.

<ישראל אפריאט: אם זה אחד מול 20 הוא יודע יותר ממני.

<ישראל אפריאט: זה שה-20 לא פה עכשיו והם באים לאלון, אני לא חושב שזה פייר.

<ישראל אפריאט: לכן אני מבקש את ההתייחסות של אלון ושאלון יגיד, אין בעיה, אני אוריד את ה-20 האלה, אני אתן לאדורה - - -

מכלוף מיקי זוהר: רגע, אלון, כמה יישובים יש לכם?

<אלון קרקובסקי: סך הכול 18 יישובים, 9,000 תושבים.

מכלוף מיקי זוהר: כלומר, מתוך 18, 16 קיבלו פתרון מושלם?

<אלון קרקובסקי: אני רוצה ברשותך כמה עובדות חשובות.

מכלוף מיקי זוהר: ו-2 כרגע טוענים לאיזושהי בעיה.

<אלון קרקובסקי: לא.

<אלון קרקובסקי: אני רואה פה שני תושבים, אני לא רואה פה יושבי ראש, אני לא רואה פה מזכירים, אני לא רואה פה עוד תושבים.

<מלכה חנה טוויטו: מה זה קשור?

<ישראל אפריאט: רק שנייה, הוא לא הפריע לך, הוא לא הפריע לך.

מכלוף מיקי זוהר: יש פה מכתב מהמזכיר.

<אלון קרקובסקי: בסדר.

<אלון קרקובסקי: יש פה כמה עובדות מאוד מאוד חשובות.

<אלון קרקובסקי: מצב התחבורה בהר חברון עד ל-6.1.2017, פחות מחודש, היה בכי רע.

<אלון קרקובסקי: עובדתית, במהלך שעשינו, ופה גם תודה לשר התחבורה ולצוות המקצועי, לקמ"ט, לחבר הכנסת מוטי יוגב ולך על העבודה הקשה מול אגף התקציבים, בסופו של דבר, עובדתית על הנייר יש כ-300% נסיעות יותר בהר חברון כיום.

<אלון קרקובסקי: יש פה מהפכה מדהימה.

<אלון קרקובסקי: אופרציה מאוד גדולה, מאוד מורכבת.

<אלון קרקובסקי: ל-100% לא הגענו.

<אלון קרקובסקי: אנחנו נשאף לזה אבל כמו שמסביר קמ"ט תחבורה, בשביל לענות על מה שמבקשים שני התושבים, אני מעריך בחישוב גס, שמעבר לרכש של עוד 4 מיליון שקל לחליפות מיגון ועוד 4 מיליון לשלדות, עוד תקציב הפעלה, יתקנו אותי משרד התחבורה, של עוד 2-3 מיליון בשנה לפחות.

<אלון קרקובסקי: אם אתה תוכל לעזור לנו בלהשיג עוד 6-8 מיליון שקלים עבור שני התושבים, אני הראשון שאשמח.

<אלון קרקובסקי: נכון לעכשיו עמדתנו המקצועית היא שנשארו לנו עוד השלמות פרטניות לבצע, ברגע שנקבל את האוטובוס הראשון, ואני מקווה שנוכל להגיע למצב שיש אוטובוס בכל שעה מכל יישוב.

מכלוף מיקי זוהר: כמה אוטובוסים עוברים אצלכם ביום?

<טוני וייסבוך: אצלנו עוברים ביום משהו כמו 16 אוטובוסים, אני יכול - - -

<ישראל אפריאט: כמה היו לפני יוני?

<אלון קרקובסקי: כמה היו לפני - - -

<טוני וייסבוך: רגע, סליחה, היושב ראש שאל אותי שאלה, תנו לי לענות.

<טוני וייסבוך: היו 13 אוטובוסים ביום.

<טוני וייסבוך: היום יש 16 אוטובוסים ביום, זאת אומרת שכשאנחנו מדברים על הכפלת קווים זו לא הכפלת הקווים ולא כלום - - -

<ישראל אפריאט: כלום?

<טוני וייסבוך: מ-13 ל-16 זו לא הכפלה, ישראל - - -

<ישראל אפריאט: עבדנו סתם.

<ישראל אפריאט: עבדנו סתם והמדינה זרק כסף - - -

<טוני וייסבוך: אבל אני רוצה להוסיף עוד משהו.

<טוני וייסבוך: אני אומר, כל הכבוד למועצה אזורית גוש עציון שהם דאגו ליישובים שלהם - - -

<אלון קרקובסקי: עוד לא התחלנו.

<טוני וייסבוך: רגע, סליחה, כל הכבוד למועצה אזורית גוש עציון - - -

<אלון קרקובסקי: הם בכלל לא היו מעורבים.

<טוני וייסבוך: שהם דאגו שליישוב כרמי צור ייכנסו 28 אוטובוסים ביום, הלוואי שאני הייתי גר במועצה שדואגת ליישובים.

<אלון קרקובסקי: הם בכלל לא היו מעורבים, אני מסביר לך.

<מלכה חנה טוויטו: לא משנה, הם מסופחים לגוש עציון.

<ישראל אפריאט: הם לא מסופחים.

<טוני וייסבוך: מה זה קשור?

<טוני וייסבוך: מה זה קשור?

<אלון קרקובסקי: אתה אפילו לא יודע מה היה שם ואתה אומר כל הכבוד להם.

<אלון קרקובסקי: הם לא היו בכלל בחדר, הוא היה בחדר.

<טוני וייסבוך: אני אומר שכל הכבוד למועצה האזורית - - -

<אלון קרקובסקי: אבל אני מסביר לך שהיא לא הייתה בכלל.

<טוני וייסבוך: הלוואי שלנו במועצה האזורית הר חברון היו דואגים אותו דבר - - -

<אלון קרקובסקי: אז אני מסביר לך שהוא דאג לך יותר.

<טוני וייסבוך: רגע.

<אלון קרקובסקי: אני יכול להעיד.

<טוני וייסבוך: כשאתה אומר שצריך עוד 6, 8, 10 מיליון שקל, אנחנו לא מדברים על זה, אנחנו מדברים על חלוקה באופן צודק של משאבי התחבורה הציבורית באזור.

<טוני וייסבוך: כאשר 113 אוטובוסים רצים תוך 12 דקות עד חצי שעה בציר 60 ואתה משאיר, סליחה, זה לא אתה, המועצה משאירה, כי אני מדבר לגופו של גוף, לא לגופו של בן אדם, אתה משאיר את תושבי תלם ואדורה להמתין בתחנה עד שעתיים לנסיעת המשך, אז עם כל הכבוד, זו לא תחבורה ציבורית.

<טוני וייסבוך: אף בן אדם לא ישתמש בתחבורה ציבורית כזאת ואנחנו רואים את מה שהולך בציר.

<טוני וייסבוך: בציר 30 האוטובוסים נוסעים ריקים, למה נוסעים ריקים?

<טוני וייסבוך: לא נתתם לה לסיים, הם נוסעים ריקים מפני שהלו"ז לא מתאים לצרכי התושבים.

<טוני וייסבוך: עשינו לפני הרבה זמן את העבודה הזאת ואתם מכירים אותה, גם אתה קיבלת אותה.

<טוני וייסבוך: אז עשינו סקר אמיתי.

<טוני וייסבוך: לקחנו דף וחילקנו לכל התושבים, את מה אתה לא יודע אנחנו ידענו - -

<אלון קרקובסקי: גם ראש המועצה עשה.

<טוני וייסבוך: עשינו.

<טוני וייסבוך: הבאנו את זה ואני שומר עד היום את הדפים של התושבים, שלא תגידו שאני הוצאתי - - -

<אלון קרקובסקי: אז אני אתן לך את של ראש המועצה, גם הוא עשה.

<טוני וייסבוך: הבאנו את כל הנתונים האלה לידיעת כל הגורמים.

<טוני וייסבוך: שאלה אותי היום תושבת, אומרת לי, "תגיד לי, טוני, מה קרה עם הסקר ההוא, עם הנתונים האלה?", אני לא רוצה לחזור פה בוועדה על מה שאמרתי לה ולמה שימש הנייר הזה, אבל זה מה שקרה.

<טוני וייסבוך: בין הדרישות של התושבים לבין הלו"ז הקשר מקרי בלבד, מקרי בלבד, אז לא פלא שנוסעים אוטובוסים ואיש נוסע בהם.

<טוני וייסבוך: נוסע אחד בהם.

<טוני וייסבוך: יש לנו 15% - - -

<ישראל אפריאט: יש לי שאלה.

<טוני וייסבוך: רגע, רגע, תן לי לסיים.

<ישראל אפריאט: ביקשתי ממך שתשב עם אלון ואמרתי לך, תציג לו את הדברים - - -

<טוני וייסבוך: הצגתי.

<ישראל אפריאט: ואנחנו נטפל.

<טוני וייסבוך: כתבתי לכולכם מיילים - - -

<ישראל אפריאט: עברו שבועיים ובאת לוועדה בכנסת - - -

<טוני וייסבוך: רגע, סליחה, ישראל, כתבתי לכולכם מיילים - - -

<ישראל אפריאט: תבין את הגישה.

<טוני וייסבוך: אלון, הגישה שלו הייתה שאין לנו מעמד בתחבורה ציבורית, זאת אומרת שאנחנו התושבים, אין לנו מעמד - - -

<ישראל אפריאט: לא נכון, זה כבר לא - - -

<טוני וייסבוך: למה לא? למה לא?

<טוני וייסבוך: ראית את הדבר הזה.

<ישראל אפריאט: אני יכול להעיד, אני ראיתי את אלון ואני יכול להגיד לך על ראש המועצה שלך ואלון, הלוואי והיו לי עוד כמה כאלה.

<ישראל אפריאט: אני יכול להגיד לך, יתרה מזאת, זה הרה ארגון הכי קל שהיה לי ביו"ש, אני יכול להעיד וזה יכול להיות מצוטט גם, הרה ארגון שהיה בו שיתוף הכי גדול ביהודה ושומרון, זה החמישי שלי, התחלתי באפיקים 2, היה מישור ומעלה אדומים, אם היה רה ארגון שהמועצה השתלבה יותר מכל הרה ארגונים, אני יכול להעיד ואני אומר שאפו להר חברון.

<ישראל אפריאט: אני לא מכיר מועצה שעשתה מה שהם עשו.

<ישראל אפריאט: אני יכול לספר לך שהם אפילו הפעילו את השפ"ע שלהם כדי לעמוד בלוחות זמנים.

<ישראל אפריאט: לבוא ולהגיד עכשיו, "תשמע, לא ראו אותנו", אני לא ראיתי דבר כזה.

מכלוף מיקי זוהר: אני אגיד משהו על המועצה האזורית.

<ישראל אפריאט: אני ראיתי משהו אדיר.

מכלוף מיקי זוהר: תיכף אני אגיד משהו על מועצה אזורית הר חברון.

<איתי חיים: אותי באופן אישי מאוד מצער, כי אחד הדברים שבאמת אנחנו בתור נוסעים בתחבורה ציבורית, אחד הדברים שמאוד חשובים לנו הוא חוויית הנסיעה בתחבורה הציבורית.

<איתי חיים: אנחנו עובדים יחד עם משרד התחבורה, יחד עם הממונים המחוזיים בוודאי ואחד הדברים שמפתיעים אותי פה הוא התגובות - - -

<ישראל אפריאט: איך לא הגעתם אליי?

<איתי חיים: דיברתי עם אריאלה, אבל אחד הדברים שמפתיעים אותי זה שכשאתה בא ומציג כאן את הדברים שלך בוועדה.

<איתי חיים: אתה צריך להבין, אנחנו לא מחפשים את הראש שלך ולא מחפשים אותך כאשם, אבל אתה מציג את הדברים שלך כאילו מישהו מחפש את הראש שלך - - -

<ישראל אפריאט: לא, אבל אומרים פה דברים לא נכונים.

<ישראל אפריאט: להגיד שהמועצה לא תפקדה?

<ישראל אפריאט: אני יכול להגיד לך - - -

<איתי חיים: ישראל, תן לי בבקשה לדבר, תודה.

<איתי חיים: יושבים כאן שני תושבים, תושבי תלם, מה שהם בסך הכול מבקשים, וזו גם הסיבה שהם ביקשו פה את הישיבה, יש פה קצר בתקשורת ביניכם לבין המועצה לבין התושבים שבסך הכול מה הם מבקשים, בואו תתאימו לנו את הלו"ז כי הוא לא מתאים לנו.

<איתי חיים: אנחנו נמצאים בתחנה בקרית ארבע, במסוף ואין לנו אוטובוסים, צריכים להמתין שעתיים וחצי לאוטובוסים כדי להגיע.

<איתי חיים: לא מחפשים אותך כאשם, רק מחפשים שתבוא ותנסה לעזור, תנסה לתת את הפתרון וזה הכול.

<ישראל אפריאט: איתי, כמה נסיעות היו להם לפני?

<ישראל אפריאט: כמה זמן הם המתינו - - -

<איתי חיים: רגע, רגע, תן לי לסיים, תן לי לסיים, תן לי לסיים.

<ישראל אפריאט: אני אומר לך, תקשיב טוב, אני נכנסתי בתור קמ"ט תחבורה לפני חמש שנים, זה לא לפני הרבה זמן.

<ישראל אפריאט: על פי מערכת הרישוי הוכפלה התחבורה הציבורית פי שניים.

<ישראל אפריאט: זה לא אני אמרתי, זה היום.

<ישראל אפריאט: תמתיני שנייה אחת.

<ישראל אפריאט: אתה יכול לדמיין, נכנס אוטובוס בבוקר - - -

<טוני וייסבוך: אני רוצה לענות, אדוני היושב ראש.

<ישראל אפריאט: - - - חיכו 12 שעות, אני הייתי מספר אחת של החלופות במדינה - - -

<טוני וייסבוך: התייחסות דווקא לנקודה שלו, כמה אנחנו המתנו, המתנו שעה ועכשיו אנחנו ממתינים שעתיים וחצי.

<איתי חיים: אבל, ישראל, אנחנו לא מחפשים אותך בתור אשם.

<ישראל אפריאט: - - - בעיה של 40 שנה - - -

<איתי חיים: ואנחנו עוד - - -

<טוני וייסבוך: עכשיו הם - - -

<ישראל אפריאט: בעיה של 40 שנה אתה רוצה לתקן ביום?

מכלוף מיקי זוהר: אני רוצה לסכם, חברים, כך.

מכלוף מיקי זוהר: קודם כל לגבי המועצה האזורית הר חברון, המועצה האזורית הר חברון היא מהמועצות האזוריות הטובות ביותר שיש היום במדינת ישראל בכלל ובפרט בהתיישבות.

מכלוף מיקי זוהר: זה שאתם מרגישים לא מרוצים, ובצדק, ממצב התחבורה זה עדיין לא יכול להשליך על תפקודה של המועצה האזורית.

מכלוף מיקי זוהר: זו מועצה אזורית מן הטובות שאני מכיר ויש לי המון המון מערכות יחסים עם המועצה האזורית הזאת, היא מתפקדת בצורה נפלאה.

מכלוף מיקי זוהר: זה פעם אחת.

מכלוף מיקי זוהר: לגבי הסוגיה שלכם, חד משמעית חל קיפוח.

מכלוף מיקי זוהר: חל קיפוח של תושבי תלם ואדורה מבחינת התחבורה הציבורית שלהם, הוא קיפוח במודע, מתוך רצון להגיע לפתרון כולל, מתוך בעיה של משאבים ומציאות שמביאה לקיפוח.

מכלוף מיקי זוהר: אף אחד לא יכול לחלוק על זה שיש קיפוח ואני חושב שהקיפוח הזה צריך להסתיים כמה שיותר מהר במסגרת היכולות האובייקטיביות שלכם.

מכלוף מיקי זוהר: שיתוף פעולה שלכם עם המועצה האזורית שאין בכלל ספק, מתוך היכרות אישית עם ראש המועצה, מר יוחאי דמרי, אין לי בכלל ספק שהוא רוצה בטובת התושבים, אין לי בכלל ספק שהוא רוצה לרצות את התושבים, הוא עשה את זה כל הזמן מן היום הראשון שהוא נבחר והוא ימשיך לעשות את זה כל הזמן, כל עוד הוא בתפקיד.

מכלוף מיקי זוהר: אכן יש לו מטרה ברורה להיטיב אתכם ואין לי ספק שהוא יעשה את זה, הוא יעשה את זה כמובן על הצד הטוב ביותר במסגרת האילוצים והיכולות שלו.

מכלוף מיקי זוהר: לכן, הוועדה פונה למועצה האזורית הר חברון ולקצין מטה התחבורה של איו"ש, לשבת ולנסות להביא לפתרון חלקי כבר באופן מיידי ולאחר מכן לבנות איזושהי תכנית לפתרון סופי על מנת שהתושבים לא יצטרכו להיות במצב של המתנה כל כך רחבה.

מכלוף מיקי זוהר: אני באופן אישי מתחייב שבמסגרת ועדת הכספים, שאני מרכז אותה מטעם הקואליציה, אני אפעל להקצאת המשאבים כמה שיותר מהר ובהקדם האפשרי ואני מבקש מנגד, שבראש סדר העדיפויות שלכם יוצב פתרון גם ליישובים תלם ואדורה.

<ישראל אפריאט: מחילה, המצב לא הולך להיות יותר טוב.

<ישראל אפריאט: אני חייב להעיר את זה.

<ישראל אפריאט: אתה היית גם אצל מוטי ואתה הבנת.

<ישראל אפריאט: מתוך 214 אוטובוסים ממוגנים שקיימים לתלמידים ולתחבורה הציבורית, הגיל שאפשר להפעיל אותם הוא 15 שנה.

<ישראל אפריאט: מעבר לזה בתחבורה ציבורית יורדים להשבתה.

<ישראל אפריאט: מתוך 14 מדברים על 150 שעוברים את גיל 15.

<ישראל אפריאט: המצב הוא קריטי.

<ישראל אפריאט: הוא לא הבין - - -

מכלוף מיקי זוהר: זה ברור לי.

<ישראל אפריאט: אבל אנחנו בקרבות של מלחמות עולם של, או שתיתנו או שתשימו ג'יפים מאחורי האוטובוסים כי עוד מעט אין לנו אוטובוסים, ולא רק שאני לא אוכל להוסיף, אני אעמוד מול טוני ואני אגיד לו, "טוני, אני מצטער, אבל ירדו לנו עוד 20 אוטובוסים מהמצבה".

מכלוף מיקי זוהר: אנחנו ננסה כמובן להתאמץ למנוע את זה.

<ישראל אפריאט: אני גלוי איתך.

מכלוף מיקי זוהר: מי אדוני?

<רם חלפון: שמי רם חלפון, אני שייך לארגון המוניות ופה אני הייתי רוצה להעיר, ברשותך, כבודו.

<רם חלפון: יש עכשיו דיונים במשרד התחבורה על כל הנושא הזה של מוניות שירות.

<רם חלפון: אתה מודע לזה.

<רם חלפון: הייתי רוצה להסב את תשומת לבה של הוועדה שיושבת בעניין, לגבי לעזור - - -

<ישראל אפריאט: אני יכול לענות?

מכלוף מיקי זוהר: כן, אדוני, מה אתה אומר על מוניות השירות?

<ישראל אפריאט: הייתה שיחה על הדבר הזה.

<ישראל אפריאט: אז קודם כל אין מוניות ממוגנות ירי.

<רם חלפון: יהיו.

<רם חלפון: אין שום בעיה.

<ישראל אפריאט: רגע, מחילה, מחילה.

<ישראל אפריאט: תבין, אתה גם - - -

<רם חלפון: אנחנו בעד ארץ ישראל השלמה.

<ישראל אפריאט: כבודו, תן לי, אני אענה לך.

<ישראל אפריאט: אתה כמובן תרצה גם את התקציב למיגון, אתה לא תקנה - - -

<רם חלפון: אמת לאמיתה, בוודאי.

<רם חלפון: את העוקץ תשאיר לנו - - -

<ישראל אפריאט: אתה רצית שאני אענה לך, איש יקר, אני רוצה לענות.

<ישראל אפריאט: קודם כל, מי שקובע את התקינה למיגון זה פיקוד העורף.

<ישראל אפריאט: עכשיו צריך לעשות שני מהלכים, להעביר את התקינה לפיקוד העורף, להעביר קטע שזה יהיה בוא נאמר במשרד התחבורה, שאפשר לרשום אותם, שלוש, אני לא בטוח שאתה היית מוכן לנסוע את המרחק הזה בשביל נוסע.

<ישראל אפריאט: אני צריך לחשוב בדיוק איפה אני שם אותך כי אתה לא תתנדב לשלם, אתה תתנדב להרוויח.

<ישראל אפריאט: אנחנו, כמו שאתה מבין, באיו"ש, מופלים, זה לא פייר.

<ישראל אפריאט: אין ספק שהוועדה הזאת, אם היא דנה ביו"ש היא בצדק.

<ישראל אפריאט: יו"ש מופלה, היו שתי נסיעות שהיו נכנסות בממוצע ליישובים, היום אנחנו הגענו לחלום שהנחיית שר הייתה לפחות שישה, אז אנחנו ברוך השם עומדים בהנחיית השר וזה רק מהשנה האחרונה.

<ישראל אפריאט: הרעיון הוא שאנחנו נלחמים, פשוט טוני לא איתי, אנחנו נלחמים.

<ישראל אפריאט: טוני, יש מלחמות עולם, תבין, אם אני בא לוועדה ואומרים, בוא הנה, יו"ש קיבלו 78%, מה זה, הכפילו, יו"ש, עוד פעם המתנחלים מקבלים את כל התקציב, זה כל כך לא נכון, זה כל כך מעצבן אותי, זה מראה כמה מפלים וכמה הפלו את איו"ש עד היום.

<ישראל אפריאט: עכשיו, להגיד לך, "תשמע, לא עושים", זה לא נכון.

<ישראל אפריאט: תן לי, מחילה.

<רם חלפון: כמה אנשים יש?

<רם חלפון: אולי עדיף לקחת - - -

<ישראל אפריאט: אז אני אומר לך שאם אני אפעיל בתשומות שהאוצר יאשר לך, תאמין לי שאני יודע - - -

<רם חלפון: יש כסף של האוצר - - -

<ישראל אפריאט: נכון אבל לא בטוח שאתה תסכים.

<רם חלפון: אבל אם אתה נותן לי, אם אתה מקציב למיגון אוטובוס, כמה?

<ישראל אפריאט: כמעט אותו הדבר.

<רם חלפון: חצי מיליון?

<ישראל אפריאט: המיגון שלך יוצא כמעט אותו דבר.

<ישראל אפריאט: תבדוק.

<רם חלפון: אין דבר כזה אותו דבר.

<רם חלפון: אני קצר, אני לא ארוך, אני מסיע 10 נוסעים.

<קריאה: יש גם בלאי.

<ישראל אפריאט: שלושה ובלאי ומערכת ואני לא יודע שהמערכת הביטחונית תעמוד בזה.

<ישראל אפריאט: חוץ מה צריך להוציא מכרז, זה לא תפקיד שלי בכלל, אני לא אחראי על המיגון.

<ישראל אפריאט: לגבי ממוגנים - - -

<רם חלפון: עכשיו בונים את המכרזים - - -

<ישראל אפריאט: איש יקר, אז תפנה לפיקוד העורף, תפנה למשרד הביטחון.

<ישראל אפריאט: אני אומר לך כבר, אבל אתה מדבר אליו והוא לא יעזור לך.

<ישראל אפריאט: משרד הביטחון הוא הכתובת.

<ישראל אפריאט: תגיד, "אנחנו רוצים ממוגנים, אנחנו רוצים גם לעשות הסעות תלמידים ולהשתתף בתחבורה ציבורית - - -

<רם חלפון: כדי לעשות את הסוויץ' הזה - - -

<ישראל אפריאט: כדי שיכניסו אתכם.

<רם חלפון: - - - בראש שצריך לחסוך בכספי המדינה.

<ישראל אפריאט: זו הצהרה יפה, אני לא בטוח שהיא נכונה.

<איתי חיים: ישראל, מי הגורם המעכב באוצר את התקצוב של המיגון?

<ישראל אפריאט: תראה, כמו שאמר היושב ראש, הוא נלחם יחד עם מוטי יוגב.

<ישראל אפריאט: אני יודע ששניהם עמדו על הרגליים האחוריות וזה הרבה בזכותם.

<ישראל אפריאט: אני אגלה לכם רק קוריוז.

<ישראל אפריאט: כשנכנסתי לתפקיד היה לי מסמך ממנכ"ל רוה"מ שאומר, "אני מאשר 100 מיליון לחליפות מיגון".

<ישראל אפריאט: שאלתי, כמה - - - אמרו: חמש, זהו.

<ישראל אפריאט: אנחנו, מאז שנכנסנו עם מוטי יוגב ועם מיקי, קיבלנו כבר 96 מיליון לתלמידים.

<ישראל אפריאט: אל תשכח, שני שליש זה תלמידים מסך המצבה.